স্টাফ রিপোর্টার : এইচএসসি, আলিম ও সমমানের পরীক্ষায় এবার গড় পাসের হার ৬৬.৬৪ শতাংশ। ২০১৩ সাল থেকে ক্রমান্বয়েই কমছে পাসের হার। আর এবার পাসের হার এগারো বছরের মধ্যে সর্বনিম্ন। সংশ্লিষ্টরা বলছেন, ইংরেজি, আইসিটি ও মানবিক বিভাগে খারাপ ফল, নতুন পদ্ধতিতে যথাযথ খাতা মূল্যায়ন নিশ্চিত করার প্রভাব পড়েছে এবারের এইচএসসি ও সমমানের পরীক্ষার ফলে। পাশাপাশি গাইড বইয়ের উপর বাড়তি নির্ভরতায় ফল বিপর্যয়ের কারণ বলে মনে করছেন তারা। শুধু পাস করা দিয়ে নয়, শিক্ষার গুণগত মানের উপর গুরুত্বারোপ করেছেন শিক্ষাবিদরা।